ತಾಣದಲ್ಲಿನ ಮೊದಲ ಕಾಯಂ ಕಟ್ಟಡದಿಂದ ಈ ನಗರವು ತನ್ನ ಹೆಸರು ಪಡೆದುಕೊಂಡಿದೆ. ಈ ಕಾಯಂ ಕಟ್ಟಡವು 808 ADಯ ಅವಧಿಯಲ್ಲಿ ಚಾರ್ಲೆಮಾಗ್ನೆ ಚಕ್ರವರ್ತಿಯ ಆದೇಶದ ಅನುಸಾರ ನಿರ್ಮಿಸಲ್ಪಟ್ಟ ಒಂದು ಸೈನಿಕ ರಕ್ಷಾವರಣದ ದುರ್ಗವಾಗಿದೆ. ಸ್ಲಾವಿಕ್‌‌ ಜನರ ಆಕಸ್ಮಿಕ ದಾಳಿಗೆ ಪ್ರತಿಯಾಗಿ ಒಂದು ರಕ್ಷಣೆಯ ಸ್ವರೂಪದಲ್ಲಿ, ಆಲ್‌‌ಸ್ಟರ್ ನದಿ‌‌ ಮತ್ತು ಎಲ್ಬೆ ನದಿಗಳ ನಡುವಿನ ಒಂದು ಜವುಗು ಭೂಮಿಯಲ್ಲಿರುವ ಬಂಡೆಯಂಥ ನೆಲದ ಮೇಲೆ ಈ ದುರ್ಗವು ನಿರ್ಮಿಸಲ್ಪಟ್ಟಿತು. "ಹ್ಯಾಮ್ಮಾಬರ್ಗ್‌" ಎಂಬುದಾಗಿ ಈ ದುರ್ಗಕ್ಕೆ ಹೆಸರಿಡಲಾಯಿತು. "ಬರ್ಗ್‌" ಎಂದರೆ ಸೈನಿಕ ರಕ್ಷಾವರಣ ಎಂದರ್ಥ. "ಹ್ಯಾಮ್ಮಾ" ಎಂಬ ಶಬ್ದದ ಹುಟ್ಟು ಮತ್ತು ಸೈನಿಕ ರಕ್ಷಾವರಣದ ನಿಖರವಾದ ತಾಣವು ಅನಿಶ್ಚಿತವಾಗಿ ಉಳಿದುಕೊಂಡಿವೆ.

834ರಲ್ಲಿ, ಹ್ಯಾಂಬರ್ಗ್ ನಗರವು ರೋಮನ್‌ ಕ್ಯಾಥಲಿಕ್‌‌ ಬಿಷಪ್‌ಗಿರಿಯ ಒಂದು ಕ್ಷೇತ್ರವಾಗಿ ನಿಯೋಜಿಸಲ್ಪಟ್ಟಿತು; ಇದರ ಮೊದಲ ಬಿಷಪ್‌ ಆದ ಆನ್ಸ್‌ಗರ್‌‌ ಎಂಬಾತ ಉತ್ತರ ವಲಯದ ಪ್ರಚಾರಕನಾಗಿ ಚಿರಪರಿಚಿತನಾದ. ಎರಡು ವರ್ಷಗಳ ನಂತರ, ಬ್ರೆಮೆನ್‌‌ ಜೊತೆಯಲ್ಲಿ ಹ್ಯಾಂಬರ್ಗ್ ವಿಲೀನಗೊಂಡು ಹ್ಯಾಂಬರ್ಗ್-ಬ್ರೆಮೆನ್‌‌ನ ಬಿಷಪ್‌ಗಿರಿಯು ರೂಪುಗೊಂಡಿತು‌. 1529ರಲ್ಲಿ, ನಗರವು ಲೂಥರ್‌ ತತ್ತ್ವವನ್ನು ಸ್ವೀಕರಿಸಿತು, ಮತ್ತು ತರುವಾಯದಲ್ಲಿ ನೆದರ್ಲೆಂಡ್ಸ್‌ ಮತ್ತು ಫ್ರಾನ್ಸ್‌‌‌ನಿಂದ ಬಂದ ಪ್ರಾಟೆಸ್ಟೆಂಟ್‌ ನಿರಾಶ್ರಿತರನ್ನು ಹ್ಯಾಂಬರ್ಗ್ ಸ್ವೀಕರಿಸಿತು ಮತ್ತು, 17ನೇ ಶತಮಾನದಲ್ಲಿ ಪೋರ್ಚುಗಲ್‌‌‌ನಿಂದ ಬಂದ ಸಿಫಾರ್ಡಿ ಯೆಹೂದಿಗಳನ್ನು ಸ್ವೀಕರಿಸಿತು.

ಹ್ಯಾಂಬರ್ಗ್ ಹಲವಾರು ಬಾರಿ ನಾಶಪಡಿಸಲ್ಪಟ್ಟಿದೆ ಮತ್ತು ಆಕ್ರಮಿಸಲ್ಪಟ್ಟಿದೆ. 845ರಲ್ಲಿ, 600 ವೈಕಿಂಗ್‌ ಹಡಗುಗಳ ಒಂದು ಶ್ರೇಣಿಯು ಎಲ್ಬೆ ನದಿಯನ್ನು ದಾಟಿಕೊಂಡು ಬಂದು ಹ್ಯಾಂಬರ್ಗ್‌‌ನ್ನು ನಾಶಪಡಿಸಿತು. ಆ ಸಮಯದಲ್ಲಿ ಇದು ಸುಮಾರು 500 ನಿವಾಸಿಗಳನ್ನು ಒಳಗೊಂಡಿದ್ದ ಒಂದು ಪಟ್ಟಣವಾಗಿತ್ತು. 1030ರಲ್ಲಿ, ಪೋಲೆಂಡ್‌‌ನ ಮೀಸ್‌ಜ್ಕೊ II ಲ್ಯಾಂಬರ್ಟ್‌ ರಾಜನಿಂದ ನಗರವು ಸುಡಲ್ಪಟ್ಟಿತು. ಡೆನ್ಮಾರ್ಕ್‌ನ IIನೇ ವಾಲ್ಡೆಮಾರ್ ಎಂಬಾತ 1201ರಲ್ಲಿ ಹ್ಯಾಂಬರ್ಗ್ ಮೇಲೆ ದಾಳಿಮಾಡಿದ ಹಾಗೂ 1214ರಲ್ಲಿ ಅದನ್ನು ಆಕ್ರಮಿಸಿಕೊಂಡ. 1350ರಲ್ಲಿ ದಾಳಿಯಿಟ್ಟ ಪ್ಲೇಗು ಮಾರಿಯು ಹ್ಯಾಂಬರ್ಗ್‌‌ನ ಜನಸಂಖ್ಯೆಯ ಪೈಕಿ ಕನಿಷ್ಟಪಕ್ಷ 60%ನಷ್ಟು ಭಾಗವನ್ನು ಸಾಯಿಸಿತು. ಹ್ಯಾಂಬರ್ಗ್ ಹಲವಾರು ಮಹಾನ್‌ ಅಗ್ನಿದುರಂತಗಳಿಗೆ ಈಡಾಗಿದ್ದು, 1284 ಮತ್ತು 1842ರಲ್ಲಿ ಸಂಭವಿಸಿದ ದುರಂತಗಳು ಅವುಗಳ ಪೈಕಿ ಅತ್ಯಂತ ಗಮನಾರ್ಹವಾಗಿವೆ. 1842ರಲ್ಲಿ, ಒಳಗಿನ ನಗರದ ಸರಿಸುಮಾರು ಕಾಲುಭಾಗವು "ಮಹಾನ್‌ ಅಗ್ನಿದುರಂತ"ದಲ್ಲಿ ನಾಶಪಡಿಸಲ್ಪಟ್ಟಿತು. 1842ರ ಮೇ 4ರಂದು ರಾತ್ರಿ ವೇಳೆಯಲ್ಲಿ ಪ್ರಾರಂಭವಾದ ಈ ಬೆಂಕಿಯು ಮೇ 8ರಂದು ನಂದಿಸಲ್ಪಟ್ಟಿತು. ಮೂರು ಚರ್ಚುಗಳು, ಪುರಭವನ, ಮತ್ತು ಇತರ ಅನೇಕ ಕಟ್ಟಡಗಳನ್ನು ಇದು ನಾಶಪಡಿಸಿತು ಹಾಗೂ 51 ಜನರನ್ನು ಸಾಯಿಸಿತು; ಮತ್ತು ಈ ದುರಂತದಿಂದಾಗಿ ಅಂದಾಜು 20,000ದಷ್ಟು ಮಂದಿ ನಿರ್ಗತಿಕರಾಗಿ ಉಳಿದುಕೊಂಡರು. ಮರುನಿರ್ಮಾಣವು ಸಂಪೂರ್ಣಗೊಳ್ಳಲು 40ಕ್ಕೂ ಹೆಚ್ಚಿನ ವರ್ಷಗಳು ಹಿಡಿದವು.
1189ರಲ್ಲಿ, ಚಕ್ರಾಧಿಪತ್ಯದ ಸನ್ನದಿನ ನೆರವಿನಿಂದ ಫ್ರೆಡೆರಿಕ್‌ I "ಬಾರ್ಬರೊಸ್ಸಾ" ಹ್ಯಾಂಬರ್ಗ್ ನಗರಕ್ಕೆ ಒಂದು ಚಕ್ರಾಧಿಪತ್ಯ ಮುಕ್ತ ನಗರದ ಸ್ಥಾನಮಾನವನ್ನು ನೀಡಿದ ಮತ್ತು ಲೋಯರ್‌ ಎಲ್ಬೆ ಪ್ರದೇಶದಿಂದ ಉತ್ತರ ಸಮುದ್ರದ ಪ್ರದೇಶದವರೆಗಿನ ವ್ಯಾಪ್ತಿಗೆ ತೆರಿಗೆ-ವಿನಾಯಿತಿಯ ಪ್ರವೇಶಾವಕಾಶವನ್ನು ನೀಡಿದ. 1265ರಲ್ಲಿ, ಖೋಟಾ ಸೃಷ್ಟಿ ಎಂದು ಭಾವಿಸಲಾದ ಪತ್ರವೊಂದನ್ನು ಹ್ಯಾಂಬರ್ಗ್‌‌ನ ಇತಿಹಾಸಪೂರ್ವ ದುರ್ಗಕ್ಕೆ ಸಲ್ಲಿಸಲಾಯಿತು ಅಥವಾ ಅದರಿಂದ ಸದರಿ ಪತ್ರವು ಸಲ್ಲಿಸಲ್ಪಟ್ಟಿತು. ಉತ್ತರ ಸಮುದ್ರ ಮತ್ತು ಬಾಲ್ಟಿಕ್‌‌ ಸಮುದ್ರದ ಮುಖ್ಯ ವ್ಯಾಪಾರ ಮಾರ್ಗಗಳಿಗೆ ಹ್ಯಾಂಬರ್ಗ್ ಹೊಂದಿರುವ ಸಾಮೀಪ್ಯತೆಯ ಜೊತೆಯಲ್ಲಿ ಈ ಸನ್ನದೂ ಸೇರಿಕೊಂಡು, ನಗರವನ್ನು ಉತ್ತರದ ಯುರೋಪ್‌‌ನಲ್ಲಿನ ಒಂದು ಪ್ರಮುಖ ಬಂದರನ್ನಾಗಿ ಶೀಘ್ರವಾಗಿ ರೂಪಿಸಿದವು. 1241ರಲ್ಲಿ ಲ್ಯೂಬೆಕ್‌‌ ಜೊತೆಯಲ್ಲಿ ಇದು ಮಾಡಿಕೊಂಡ ವ್ಯಾಪಾರ ಒಪ್ಪಂದವು, ವ್ಯಾಪಾರದಲ್ಲಿ ತೊಡಗಿಸಿಕೊಂಡ ನಗರಗಳ ಶಕ್ತಿಯುತವಾದ ರಾಜಕೀಯ-ವಾಣಿಜ್ಯ ಕೂಟದ ಹುಟ್ಟು ಮತ್ತು ತಿರುಳನ್ನು ಗುರುತು ಮಾಡುತ್ತದೆ. 1266ರ ನವೆಂಬರ್‌‌ 8ರಂದು, IIIನೇ ಹೆನ್ರಿ ಮತ್ತು ಹ್ಯಾಂಬರ್ಗ್‌‌‌ನ ವ್ಯಾಪಾರಿಗಳ ನಡುವೆ ರೂಪುಗೊಂಡ ಒಂದು ಒಡಂಬಡಿಕೆಯು, ಲಂಡನ್‌‌ನಲ್ಲಿ ಒಂದು "ವರ್ತಕ ಸಂಘ" ವನ್ನು ಸ್ಥಾಪಿಸುವಲ್ಲಿ ಅವರಿಗೆ ಅವಕಾಶ ನೀಡಿತು. ರಾಜಕೀಯ-ವಾಣಿಜ್ಯ ಕೂಟ ಎಂಬ ವ್ಯಾಪಾರಿ ಸಂಘಕ್ಕಾಗಿ "ವರ್ತಕ ಸಂಘ" ಎಂಬ ಪದವು ನಮೂದಿಸಲ್ಪಟ್ಟಿದ್ದು ಇತಿಹಾಸದಲ್ಲಿ ಮೊದಲ ಬಾರಿಗೆ ಘಟಿಸಿದ ಸಂಗತಿಯಾಗಿತ್ತು. ಜರ್ಮನಿಯಲ್ಲಿನ ನಗರವೊಂದಕ್ಕೆ ಸಂಬಂಧಿಸಿದ ಪೌರ ಕಾನೂನು, ಅಪರಾಧದ ಕಾನೂನು ಮತ್ತು ಕಾರ್ಯವಿಧಾನದ ಕಾನೂನಿನ ಮೊದಲ ವಿವರಣೆಯನ್ನು ಜರ್ಮನ್‌‌ ಭಾಷೆಯಲ್ಲಿ ದಾಖಲಿಸಿದ್ದ "ಆರ್ಡೀಲ್‌ಬುಕ್‌‌" ("ಆರ್ಡೀಲ್‌" : ದಂಡನೆ) ಎಂಬ ಕೃತಿಯನ್ನು ಸೆನೆಟ್‌ನ ಸಲಹಾ ವಕೀಲನಾದ "ಜೋರ್ಡಾನ್‌‌ ವಾನ್‌ ಬೋಯ್ಟ್‌ಜೆನ್‌‌ಬರ್ಗ್‌" ಎಂಬಾತ 1270ರಲ್ಲಿ ಬರೆದ. 1410ರ ಆಗಸ್ಟ್‌ 10ರಂದು ಸಂಭವಿಸಿದ ನಾಗರಿಕ ಕ್ಷೋಭೆಯು ಒಂದು ಒಪ್ಪಂದದ ಸಮನ್ವಯಕ್ಕಾಗಿ ಅಥವಾ ರಾಜಿಗಾಗಿ ಒತ್ತಾಯಿಸಿತು (ಜರ್ಮನ್‌‌:"ರೆಜೆಬ್‌" , ಅಕ್ಷರಶಃ ಅರ್ಥ: ಹಿಂದೆಗೆತ). ಇದು ಹ್ಯಾಂಬರ್ಗ್‌‌ನ ಮೊದಲ ಸಂವಿಧಾನ ಎಂಬುದಾಗಿ ಪರಿಗಣಿಸಲ್ಪಟ್ಟಿದೆ.

1806ರಲ್ಲಿ ಪವಿತ್ರ ರೋಮನ್‌ ಸಾಮ್ರಾಜ್ಯದ ವಿಘಟನೆಯಾದ ನಂತರ, ಹ್ಯಾಂಬರ್ಗ್‌‌ ಮುಕ್ತ ಚಕ್ರಾಧಿಪತ್ಯದ ನಗರವು ವಿಲೀನಗೊಳಿಸಲ್ಪಡಲಿಲ್ಲವಾದರೂ, ಅಧಿಕೃತವಾಗಿ "ಫ್ರೀ ಅಂಡ್‌ ಹ್ಯಾನ್ಸಿಯಾಟಿಕ್‌ ಸಿಟಿ ಆಫ್‌ ಹ್ಯಾಂಬರ್ಗ್" ಎಂಬ ಶೀರ್ಷಿಕೆಯನ್ನಿಟ್ಟುಕೊಂಡ ಒಂದು ಪರಮಾಧಿಕಾರವುಳ್ಳ ಸಂಸ್ಥಾನವಾಗಿ ಮಾರ್ಪಟ್ಟಿತು. ಮೊದಲ ಫ್ರೆಂಚ್‌ ಸಾಮ್ರಾಜ್ಯಕ್ಕೆ (1810–14) ಹ್ಯಾಂಬರ್ಗ್‌‌ ನಗರವು Iನೇ ನೆಪೋಲಿಯನ್‌‌ನಿಂದ ಸಂಕ್ಷಿಪ್ತವಾಗಿ ಜೋಡಣೆ ಮಾಡಲ್ಪಟ್ಟಿತು. ಅಂತಿಮವಾಗಿ, ಜನರಲ್‌ ಬೆನ್ನಿಗ್ಸೆನ್‌ ಅಡಿಯಲ್ಲಿ ರಷ್ಯಾದ ಪಡೆಗಳು ನಗರವನ್ನು 1814ರಲ್ಲಿ ಮುಕ್ತವಾಗಿಸಿದವು. ಹ್ಯಾಂಬರ್ಗ್ ನಗರವು 1811ಕ್ಕೆ ಮುಂಚಿತವಾಗಿದ್ದ ತನ್ನ ನಗರ-ಸಂಸ್ಥಾನದ ಸ್ವರೂಪದ ಸ್ಥಾನಮಾನವನ್ನು 1814ರಲ್ಲಿ ಪುನಃ ವಹಿಸಿಕೊಂಡಿತು. 1815ರ ವಿಯೆನ್ನಾ ಕಾಂಗ್ರೆಸ್‌‌, ಹ್ಯಾಂಬರ್ಗ್‌‌ನ ಸ್ವಾತಂತ್ರ್ಯವನ್ನು ದೃಢೀಕರಿಸಿತು ಮತ್ತು ಇದು ಜರ್ಮನ್‌‌ ಒಕ್ಕೂಟದ (1815–66) ಪರಮಾಧಿಕಾರವುಳ್ಳ 39 ಸಂಸ್ಥಾನಗಳ ಪೈಕಿ ಒಂದೆನಿಸಿಕೊಂಡಿತು.

1860ರಲ್ಲಿ, ಹ್ಯಾಂಬರ್ಗ್ ಸಂಸ್ಥಾನವು ಒಂದು ಗಣತಂತ್ರವಾದಿ ಸಂವಿಧಾನವನ್ನು ಅಳವಡಿಸಿಕೊಂಡಿತು. ಉತ್ತರ ಜರ್ಮನ್‌‌ ಒಕ್ಕೂಟದಲ್ಲಿ (1866–71), ಜರ್ಮನ್‌‌ ಸಾಮ್ರಾಜ್ಯದಲ್ಲಿ (1871–1918) ಮತ್ತು ವೆಯ್ಮರ್‌‌ ಗಣತಂತ್ರದ (1919–33) ಅವಧಿಯಲ್ಲಿ ಹ್ಯಾಂಬರ್ಗ್ ನಗರವು ಒಂದು ನಗರ-ಸಂಸ್ಥಾನವಾಯಿತು. 19ನೇ ಶತಮಾನದ ದ್ವಿತೀಯಾರ್ಧದ ಅವಧಿಯಲ್ಲಿ ಹ್ಯಾಂಬರ್ಗ್ ತನ್ನ ಅತಿವೇಗದ ಬೆಳವಣಿಗೆಯನ್ನು ಕಂಡುಕೊಂಡಿತು; ನಗರವನ್ನು ಯುರೋಪ್‌ನ ಮೂರನೇ-ಅತಿದೊಡ್ಡ ಬಂದರನ್ನಾಗಿ ಮಾಡುವಲ್ಲಿ ನಗರದ ಅಟ್ಲಾಂಟಿಕ್‌‌ ವ್ಯಾಪಾರದ ಬೆಳವಣಿಗೆಯು ನೆರವಾದ್ದರಿಂದ, ಅದರ ಜನಸಂಖ್ಯೆಯು ನಾಲ್ಮಡಿಗಿಂತಲೂ ಹೆಚ್ಚು ಬೆಳೆದು 800,000ದಷ್ಟು ಸಂಖ್ಯೆಗೆ ಮುಟ್ಟಿತು. ಆಲ್ಬರ್ಟ್‌ ಬ್ಯಾಲಿನ್‌‌ ಎಂಬಾತನನ್ನು ತನ್ನ ನಿರ್ದೇಶಕನನ್ನಾಗಿ ಹೊಂದುವುದರೊಂದಿಗೆ ಹ್ಯಾಂಬರ್ಗ್-ಅಮೆರಿಕಾ ಲೈನ್‌ ಕಂಪನಿಯು ಅಟ್ಲಾಂಟಿಕ್‌ ಸಾಗರವನ್ನು ಅಡ್ಡಹಾಯುವ‌‌ ಪ್ರಪಂಚದ ಅತಿದೊಡ್ಡ ಹಡಗು ರವಾನೆ ಕಂಪನಿ ಎಂಬ ಸ್ಥಾನಮಾನವನ್ನು ಶತಮಾನದ ತಿರುವಿನಲ್ಲಿ ಗಳಿಸಿಕೊಂಡಿತು. ದಕ್ಷಿಣ ಅಮೆರಿಕಾ, ಆಫ್ರಿಕಾ, ಭಾರತ ಮತ್ತು ಪೂರ್ವ ಏಷ್ಯಾ ವಲಯಗಳಿಗೆ ಸಮುದ್ರಯಾನ ಮಾಡುತ್ತಿರುವ ಹಡಗು ರವಾನೆ ಕಂಪನಿಗಳು ಸದರಿ ನಗರದಲ್ಲಿ ತಮ್ಮ ಮೂಲವನ್ನು ಹೊಂದಿದ್ದವು. 19ನೇ ಶತಮಾನದ ಅಂತ್ಯಭಾಗ ಮತ್ತು 20ನೇ ಶತಮಾನದ ಆರಂಭಿಕ ಅವಧಿಗಳಲ್ಲಿ, ಅಮೆರಿಕಾ ಸಂಯುಕ್ತ ಸಂಸ್ಥಾನಕ್ಕೆ ವಲಸೆ ಹೋಗುವ ಬಹುಪಾಲು ಜರ್ಮನ್ನರು ಹಾಗೂ ಪೂರ್ವದ ಯುರೋಪಿಯನ್‌ ಸಮುದಾಯದವರಿಗೆ ಸಂಬಂಧಿಸಿದಂತೆ ಹ್ಯಾಂಬರ್ಗ್ ನಿರ್ಗಮನ ಬಂದರು ಎನಿಸಿಕೊಂಡಿತ್ತು. ಪ್ರಪಂಚದ ಎಲ್ಲೆಡೆಯ ಭಾಗಗಳಿಗೆ ಸೇರಿದ ವ್ಯಾಪಾರ ಸಮುದಾಯಗಳು ತಮ್ಮ ನೆಲೆಯನ್ನು ಇಲ್ಲಿ ಸ್ಥಾಪಿಸಿದವು.

1892ರಲ್ಲಿ ಏಕಾಏಕಿ ಆರಂಭಗೊಂಡ ಕಾಲರಾ ರೋಗದಂಥ ಒಂದು ಪ್ರಮುಖ ಸಮಸ್ಯೆಯನ್ನು ನಗರ ಸರ್ಕಾರವು ಅತ್ಯಂತ ಕೆಟ್ಟದಾಗಿ ನಿರ್ವಹಿಸಿತು; ಆ ಸಮಯದಲ್ಲಿ ಜರ್ಮನ್‌‌ ನಗರವೊಂದಕ್ಕೆ ಸಂಬಂಧಿಸಿದಂತಿದ್ದ ಒಂದು ಅಸಾಮಾನ್ಯ ಮಟ್ಟದ ಸ್ವಾತಂತ್ರ್ಯವನ್ನು ಸದರಿ ನಗರ ಸರ್ಕಾರವು ಇನ್ನೂ ಉಳಿಸಿಕೊಂಡಿತ್ತು. 19ನೇ ಶತಮಾನದ ಅಂತ್ಯಭಾಗದಲ್ಲಿ ಸಂಭವಿಸಿದ ಜರ್ಮನಿಯ ಅತಿದೊಡ್ಡ ಸಾಂಕ್ರಾಮಿಕ ರೋಗದಲ್ಲಿ ಮತ್ತು ಪಾಶ್ಚಾತ್ಯ ಪ್ರಪಂಚದಲ್ಲಿನ ಪ್ರಮುಖ ನಗರವೊಂದರಲ್ಲಿನ ಕೊನೆಯ ಪ್ರಮುಖ ಕಾಲರಾ ಸಾಂಕ್ರಾಮಿಕ ರೋಗದಲ್ಲಿ ಸುಮಾರು 8,600 ಮಂದಿ ಸತ್ತರು.

ಕ್ರೀಡೆ
ಸಂಗೀತ
ಅಂತರರಾಷ್ಟ್ರೀಯ ಸಂಬಂಧಗಳು
ಇತಿಹಾಸ